Álvaro Carrillo Alacid

Álvaro Carrillo Alacid, nado en Murcia o 6 de abril de 2002, é un futbolista español que xoga como defensa central no Eibar, da  Segunda División.

 Traxectoria 
Comezou a xogar ao fútbol na Escola de Fútbol Murcia Promesas, antes de pasar polas canteiras do Real Murcia e do Real Madrid.

Na tempada 2019/20 conquistou co equipo xuvenil do club branco a Liga Xuvenil da UEFA, tras derrotar na final ao Benfica.

Para a tempada 2020/21 subiu ao Real Madrid Castilla, co que debutou na Segunda División B o 25 de novembro de 2020, nun encontro fronte ao Atlético Baleares. 

Nas seguintes tempadas afianzouse nas filas do filial na Primeira Federación, alternando as posicións de ambos os laterais e a defensa central. O 6 de xaneiro de 2024 debutou co primeiro equipo do Real Madrid, saíndo como titular nun encontro da Copa do Rei contra a Arandina no estadio El Montecillo.

En xullo de 2024 fichou polo Eibar, da Segunda División.

 Notas 

Categoría:Nados en Murcia
Categoría:Nados en 2002
Categoría:Futbolistas da Rexión de Murcia
Categoría:Defensas de fútbol
Categoría:Xogadores do Real Madrid Castilla
Categoría:Xogadores do SD Eibar
Categoría:Xogadores da selección de fútbol de España sub-17
Categoría:Xogadores da selección de fútbol de España sub-19